**Цифрландыру сыбайлас жемқорлық тәуекелдерін төмендету тетігі ретінде: Эстония мен Грузияның тәжірибесін талдау**

Бұл жұмыс Қазақстандағы цифрландыру саясатының призмасы арқылы Эстония мен Грузияның контекстіндегі цифрландыру зерттеулерінің нәтижелерін көрсетеді. Талдау сыбайлас жемқорлық тәуекелдерін түбегейлі төмендету мақсатында цифрландыру саясатының тетігі әртүрлі дәрежеде қолданылатынын көрсетті. Мысалы, егер Эстонияда цифрландыру саласындағы саяси шаралар 1990-жылдардың ортасынан бастап Транспаренси Интернешнл рейтингісінде елдің позициясын жоспарлы жақсартумен қатар іске асырылса, онда Грузияда сыбайлас жемқорлық, әсіресе тұрмыстық сыбайлас жемқорлық мәселесін түбегейлі шешу басқа шаралар есебінен едәуір дәрежеде қамтамасыз етілді. Грузияның БҰҰ "E-Government" электрондық үкіметті дамыту индексі рейтингісіндегі көрсеткіші Эстонияның және Қазақстанның позицияларымен салыстырғанда төмен.

Электрондық үкімет қызметін дамытушы басқа елдер Эстонияның тәжірибесін зерделеуіне болады. Эстонияның тәжірибесі көрсеткендей, үкімет АКТ саласындағы фирмаларға елде электрондық қызметтер көрсете алатын жағдайлар жасауы тиіс. Бірінші кезекте, ғылыми қауымдастық пен талдаушылардың назарын электрондық үкімет жүйесін ("E-government") тиімді енгізудің арқасында Эстонияда қол жеткізілген халыққа мемлекеттік қызмет көрсету контексіндегі "делдалдардың жоғалу" феноменіне аудару қажет, дәл. Екіншіден, Эстония о бастан "E-government" инфрақұрылымын орталықсыздандыру қажеттігіне баса назар аударды.

Грузияға келетін болсақ, онда басқа посткеңестік елдерге қатысты электрондық үкіметті дамытудың салыстырмалы жоғары индексін (EGDI) және сенімді телекоммуникациялық инфрақұрылымды байқауға болады. Алайда, елдің позициясы тұтастай алғанда жоғары емес (193 елдің ішінде). Дегенмен, электрондық үкіметті дамыту жөніндегі іс-шаралар Transparency International сыбайлас жемқорлықты қабылдау индексіндегі елдің позияциясын жақсартуға әсер етті.

**Таблица 1** Цифрландыру Эстония, Грузия және Қазақстан елдеріндегі мемлекеттік басқару жүйесіндегі сыбайлас жемқорлық тәуекелдерін төмендету тетігі ретінде

|  |  |  |
| --- | --- | --- |
| **Цифрландыру сыбайлас жемқорлық тәуекелдерін төмендету тетігі ретінде** | | |
| Эстония | Грузия | Казахстан |
| Бар | Байқалмады | Бар |

***Дереккөз:*** *Мемлекеттік басқару академиясының Сыбайлас жемқорлық мәселелерін зерттеу орталығының талдауы*

Осылайша, қарастырылып отырған елдер арасында Эстония мен Қазақстан сыбайлас жемқорлық тәуекелдерін төмендетудің нақты тетігі ретінде цифрландыруды енгізді, бұл ретте Грузияда, жүргізілген талдау нәтижесі көрсеткендей, цифрландыру сыбайлас жемқорлық деңгейін төмендету мақсатында мемлекеттік саясаттың толық ауқымды құралы ретінде іске қосылмаған.

Қорытындылай келе, Қазақстанда цифрландырудың толық ауқымды саясаты тек 2010-2013 жылдары басталғанын назарға ала отырып және цифрландыру арқылы сыбайлас жемқорлыққа қарсы іс-қимылдағы Эстонияның ұзақ мерзімді жетістіктерін ескере отырып, цифрландыру тетігін одан әрі жетілдірудің маңыздылығын атап өткен жөн.

**Дюсенов Мерген Мирзаятович** – Қазақстан Республикасы Президентінің жанындағы Мемлекеттік басқару академиясының Сыбайлас жемқорлыққа қарсы іс-қимыл мәселелерін зерттеу орталығының басшысы.

**Қабылдин Айбек Мейрамханұлы** – Қазақстан Республикасы Президентінің жанындағы Мемлекеттік басқару академиясының Сыбайлас жемқорлыққа қарсы іс-қимыл мәселелерін зерттеу орталығының сарапшысы.

**Орталықтың қызметі туралы**

Қазақстан Республикасы Президентінің жанындағы Мемлекеттік басқару академиясының Сыбайлас жемқорлық мәселелерін зерттеу орталығы 2014 жылғы қыркүйек айында Академия бөлімшесі ретінде ҚР Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2014 жылғы 19 тамыздағы тапсырмасына сәйкес құрылды.

Орталықтың миссиясы-зерттеу-талдау, білім беру және әдістемелік қолдауды қамтамасыз ету және сыбайлас жемқорлыққа қарсы іс-қимыл саласындағы мемлекеттік саясатты іске асыруды сүйемелдеу.

Тел. +7 (7172) 75 35 96, 75 35 72

*Суреттер*

**Сурет 1** БҰҰ-ның Эстония бойынша 2012, 2014 және 2016 жылдардағы "E-government" индексінің динамикасы

***Дереккөз****: БҰҰ «E-government survey» деректері,* [*https://publicadministration.un.org*](https://publicadministration.un.org)

**Сурет 2** БҰҰ-ның Грузия бойынша 2012, 2014 және 2016 жылдардағы "E-government" индексінің динамикасы

***Дереккөз****: БҰҰ «E-government survey» деректері, https://publicadministration.un.org*

**Сурет 3** БҰҰ-ның Қазақстан бойынша 2012, 2014 және 2016 жылдардағы "E-government" индексінің динамикасы

***Дереккөз****: БҰҰ «E-government survey» деректері, https://publicadministration.un.org*